Височински край
Височинският край ( или Vysočina) е един от краевете на Чешката република. Разположен е в централната част на Чехия в историческите региони Моравия и Бохемия. Административен център на края е град Ихлава. Код по NUTS – CZ063.

География 
Височинският край граничи с Южноморавския край на изток, Средночешки край и Пардубицки край на север, и с Южночешкия край на запад.  На юг се приближава до границата с Австрия, но не я достига.

С площ от 6796 km² Височинският край се нарежда на 9-о място по територия в Чехия. Цялата територия на края се намира в областта на Чешкоморавското възвишение. На юг включва западната част на Йевишовицкото и северната част на Яворжицкото възвишение, в западната част се намира Кржемешницката планина, на северозапад е разположено Горносазавското възвишение, на север са Ждярските хълмове с Горносвратечкото възвишение, а на изток и в средната част на края е Кржижановската планина. Най-високата точка е връх Яворжице (836 метра). Само метър по-нисък е връх Деветте скали – най-високото масто на Ждярските хълмове.

През Височинския край минават европейските пътища E50 и E65.

Административно деление 

Височинският край се състои от 5 окръга, които на свой ред се делят на 15 общини с разширени правомощия и 26 общини.

Население 
Населението на Височинския край през януари 2016 е 509 475 жители – 9-о място в Чехия.

Етнически състав през 2001 г. 
Численост и дял на етническите групи според преброяването на населението през 2001 г.:

Стопанство 
Икономически Височинският край е под средното ниво за страната. БВП на района съставя 4,2% от БВП на Чехия, което му отрежда 11-о място в страната. По БВП на човек от населението краят е на 7-о място. Средната заплата за 2005 г. е 16 294 чешки крони. Безработицата е 8,23%.

Вижте също 
 Моравия
 Бохемия

Източници

Външни препратки 
 Официален сайт